Si viatges amb destinació o trànsit als Estats Units, has de saber que els ciutadans dels països inclosos en el Programa d'exempció de visat "ESTA" han de sol·licitar una autorització de viatge electrònica. És convenient que efectuïs el procediment de registre amb una antelació mínima de 72 hores a la sortida del vol, a fi d'obtenir l'autorització oficial a temps. Et recomanem portar una còpia impresa de l'autorització, juntament amb la resta de documentació necessària per al viatge.
Si has estat a Cuba després del 12 de gener de 2021 i, per tant, tens un segell de Cuba al passaport, no podràs tramitar l'ESTA i hauràs de sol·licitar un visat B1 o B2 al Consolat General o Secció Consular de l'Ambaixada dels Estats Units del teu lloc de residència.
El número de passaport espanyol consta de nou caràcters: tres lletres seguides de sis xifres. A causa de la tipografia del passaport, de vegades es pot confondre el número 0 (zero) amb la lletra O i viceversa. Assegura't d'introduir correctament tots els caràcters en omplir l'ESTA.
Aquí podràs obtenir informació detallada sobre l'ESTA
Les companyies aèries estan obligades per normativa legal a facilitar a les autoritats estatunidenques les dades dels passatgers en vols amb destinacions als EUA a través del sistema Informació Anticipada sobre Passatgers (API). Ho pots fer en qualsevol moment abans del vol des de Gestiona la teva reserva.